ⵍⵢⵓⵏⴰⵔⴷⵓ ⴷⴰ ⴼⵉⵏⵜⵛⵉ

**ⵍⵉⵢⵓⵏⴰⵔⴷⵓ ⴷⵉ ⵙⵉⵔ ⴱⵉⵔⵓ ⴷⴰ ⴼⵉⵏⵜⵛⵉ** (ⵙ ⵜⵟⴰⵍⵢⴰⵏⵉⵜ: *Leonardo di ser Piero da Vinci*) (14 ⵏⵉⵖ 15 ⵉⴱⵔⵉⵔ 1452 - 2 ⵎⴰⵢⵢⵓ 1519) ⵉⴳⴰ ⵢⴰⵏ ⵓⵏⴰⵥⵓⵕ ⴷ ⵓⵎⵙⵏⴼⵍⵓⵍ ⴷ ⵓⵎⴽⵍⴰ ⴰⵟⴰⵍⵢⴰⵏⵉ ⵉⵜⵜⵓⵙⵙⴰⵏⵏ ⵙ ⵜⵎⵓⵙⵏⵉⵡⵉⵏ ⵏⵏⵙ ⴰⵟⵟⴰⵚ, ⵉⴷⴷⵔ ⴳ ⵓⵣⵎⵣ ⵏ ⵜⵏⴽⵔⴰ. ⵉⵜⵜⵓⵙⵙⴰⵏ ⵙ ⵉⵙⵡⵓⵔⵉⵜⵏ ⵏⵏⵙ ⵉⵎⴰⵙⵙⴰⵏⵏ ⴷ ⵉⵙⵏⴼⵍⵓⵍⵏ ⵏⵏⵙ, ⴷ ⵓⵍⴰ ⵙ ⵎⴰⵙ ⵉⴳⴰ ⴰⵎⴽⵍⴰ, ⴰⵎⵙⵏⴼⴰⵔ, ⴰⵎⴰⵔⴰ, ⴰⵎⵙⵏⴼⵍⵓⵍ ⵏ ⵓⵥⴰⵡⴰⵏ, ⴰⵎⵜⵡⴰⵍ ⵏ ⵉⵎⵏⵖⵉ, ⴷ ⵓⵎⵓⵙⵏⴰⵡ ⴳ ⵜⵙⵏⴰⴳⵓⵔⵜ, ⵜⵓⵙⵏⴰⴽ, ⵜⴰⵙⵏⵉⵎⴽⵜ, ⵜⴰⵊⵉⵢⵓⵍⵓⵊⵉⵜ, ⵜⴰⵢⵔⵣⴰ ⴷ ⵜⴽⴰⵕⴹⵉⵡⵉⵏ. ⵉⵜⵜⵡⴰⵙⵙⵏ ⵙ ⵎⴰⵙ ⵉⴳⴰ ⵉⴱⴱⴰⵙ ⵏ ⵜⵎⵙⴷⴰⴳⵜ ⴷ ⵜⵓⵙⵙⵏⴰ ⵏ ⵉⵎⵓⴷⴰⵔ ⵉⵇⴱⵓⵕⵏ. ⵜⵓⴳⵜⵜ ⵏ ⵎⵉⴷⴷⵏ ⴰⵔ ⵜ ⵜⵜⴰⵏⵏⴰⵢⵏ ⵎⴰⵙ ⵉⴳⴰ ⴰⵎⴽⵍⴰ ⴰⵎⵇⵇⵔⴰⵏ ⴷ ⵓⵎⴰⴼⴰⵢ ⴰⴽⴽⵯ ⴳ ⵓⵎⵣⵔⵓⵢ, ⵡⴰⵅⵅⴰ ⵖⴰⵙ ⵉⵎⵉⴽ ⵏ ⵜⴼⵔⵉⵙⵉⵏ ⵏⵏⵙ ⴰⵢⴷ ⵉⵇⵇⵉⵎⴰⵏ ⴰⵔ ⴰⵙⵙⴰ.

ⵉⵍⵓⵍ **ⵍⵉⵢⵓⵏⴰⵔⴷⵓ ⴷⴰ ⴼⵉⵏⵜⵛⵉ** ⵉ ⵉⵙⵉⵏ ⵉⵎⴰⵔⴰⵡⵏ ⵓⵔ ⵉⵡⵍⵏⵉⵏ ⵙ ⵓⵣⵔⴼ. ⵉⴳⴰ ⴱⴰⴱⴰⵙ ⴱⵉⵔⵓ ⴷⴰ ⴼⵉⵏⵜⵛⵉ ⴰⵎⴰⵔⴰ ⵏ ⵓⵙⵔⴰⴳ, ⵎⴰⵛⵛ ⵎⴰⵙ ⴽⴰⵜⵔⵉⵏⴰ ⵜⴳⴰ ⵜⴰⵎⴽⵔⴰⵣⵜ. ⵣⴷⵖⵏ ⵙ ⵙⵉⵏ ⴳ ⵓⴹⵡⵡⴰⵕ ⵏ ⴼⵉⵏⵜⵛⵉ ⴳ ⵜⵙⴳⴰ ⵏ ⵜⵓⵙⴽⴰⵏⴰ, ⵉⴳⴰ ⵢⴰⵏ ⵓⴹⵡⵡⴰⵕ ⴳ ⵜⴳⴷⵓⴷⴰ ⵏ ⴼⵍⵓⵔⴰⵏⵙⴰ ⴳ ⵓⵣⵎⵣ ⴰⵏⵏ. ⵉⵖⵔⴰ ⵍⵉⵢⵓⵏⴰⵔⴷⵓ ⴳ ⵓⵙⵉⵏⴰⴳ ⵏ ⵢⴰⵏ ⵓⵏⴰⵥⵓⵕ ⴰⵟⴰⵍⵢⴰⵏⵉ ⵉⵜⵜⵓⵙⵙⴰⵏⵏ ⴳ ⴳ ⵡⴰⴽⵓⴷ ⴰⵏⵏ, ⵉⴳⴰⵏ ⴰⵏⴷⵔⵢⴰ ⴷⵉⵍ ⴼⵉⵔⵔⵓⴽⵢⵓ. ⵉⴷⴷⴰ ⵉⵍⵎⵎⴰ ⵖⵔ ⵜⵎⴷⵉⵏⵜ ⵏ ⵎⵉⵍⴰⵏⵓ ⵉⴳⴰⵏ ⴰⴷⵖⴰⵔ ⵍⵍⵉⴳ ⵉⵣⵣⵔⵉ ⵜⵓⴳⵜⵜ ⵏ ⵜⴰⵣⵣⴰⵏⵜ ⵏⵏⵙ ⴰⵔ ⵉⵙⵡⵓⵔⵉ ⵉ ⵡⵓⵏⵎⵖⵓⵔ ⵍⵓⴷⵓⴼⵉⴽⵓ ⵙⴼⵓⵔⵣⴰ. ⵉⵍⵎⵎⴰ ⵉⴷⴷⵓ ⵖⵔ ⵔⵓⵎⴰ ⴷ ⴱⵓⵍⵓⵏⵢⴰ ⴷ ⴼⵉⵏⵉⵣⵢⴰ. ⴷ ⵉⴷⴷⵔ ⴽⵕⴰⴹ ⵉⵙⴳⴳⵯⴰⵙⵏ ⵏⵏⵙ ⵉⴳⴳⵓⵔⴰⵏ ⴳ ⴼⵕⴰⵏⵚⴰ, ⵉⵎⵎⵜ ⵏⵉⵜ ⴳ ⵓⵙⴳⴳⵯⴰⵙ ⵏ 1519.

ⵉⵜⵜⵡⴰⵙⵙⵏⵏ **ⵍⵉⵢⵓⵏⴰⵔⴷⵓ ⴷⴰ ⴼⵉⵏⵜⵛⵉ** ⵓⴳⴳⴰⵔ ⵙⴳ ⵜⵉⴼⵉⵍⵜ ⵏⵏⵙ ⵏ ⵎⵓⵏⴰⵍⵉⵣⴰ, ⵉⴳⴰⵏ ⵜⵉⴼⵉⵍⵜ ⵏⵏⴰ ⴰⴽⴽⵯ ⵉⵜⵜⵡⴰⵙⵙⵏⵏ ⵓⴳⴳⴰⵔ ⴷⴰⵔ ⴽⵔⴰ ⵏ ⵓⵎⴽⵍⴰ. ⴰⵎⵎⴰ ⵜⵉⴼⵉⵍⵜ ⵏ ⵉⵎⵏⵙⵉ ⴰⵏⴳⴳⴰⵔⵓ ⵜⴳⴰ ⵜⵉⴼⵉⵍⵜ ⵜⴰⵙⴳⴷⴰⵏⵜ ⵏⵏⴰ ⴰⴽⴽⵯ ⵉⵜⵜⵡⴰⵙⵙⵏⵏ ⵓⴳⴳⴰⵔ ⴳ ⵓⵎⵣⵔⵓⵢ ⴷ ⵏⵜⵜⴰⵜ ⵉⵜⵜⵓⵍⵙ ⵓⴼⵔⵙ ⵏⵏⵙ. ⵜⵉⴼⵉⵍⵜ ⵏ ⵓⵔⴳⴰⵣ ⴰⴼⵉⵜⵔⵓⴼⵉ ⵜⵍⴰ ⵢⴰⵏ ⵡⴰⵜⵉⴳ ⴱⴰⵀⵔⴰ ⵢⴰⵜⵜⵓⵢⵏ ⴳ ⵓⵎⴰⴹⴰⵍ ⵎⴰⵕⵕⴰ. ⵜⵉⴼⵉⵍⵜ ⵏ ⵙⴰⵍⴼⴰⵜⵓⵔ ⵎⵓⵏⴷⵉ ⵜⵏⵣⴰ ⵙ 450.3 ⵎⵍⵢⵓⵏ ⴷⵓⵍⴰⵔ ⴰⵎⵔⵉⴽⴰⵏⵉ (450.3$) ⴳ 15 ⵏⵓⵡⴰⵏⴱⵉⵔ 2017, ⵜⴳⴰ ⵜⴰⵣⵣⵏⵣⵜ ⵏⵏⴰ ⵎⵓ ⴰⴽⴽⵯ ⵉⵖⵍⵉ ⵡⴰⵜⵉⴳ ⵏⵏⵙ ⴳ ⵓⵎⵣⵔⵓⵢ. ⵉⴼⵍ ⴷ **ⴷⴰ ⴼⵉⵏⵜⵛⵉ** ⵜⵉⴼⵉⵍⵉⵏ. ⵢⴰⵏ ⵓⵙⵡⵉⵏⴳⵎ ⴷ ⵓⵙⵏⴼⵍⵓⵍ ⵡⴰⴷⴷⵓⵔ ⵉⵎⵇⵇⵓⵔⵏ ⵉ ⵉⵏⴰⵥⵓⵕⵏ ⵏⵏⴰ ⵜ ⵉⴹⴼⴰⵕⵏ, ⴳ ⵉⴳⴰ ⵎⴰⵢⴽⵍ ⴰⵏⵊⵍⵓ.

**ⴷⴰ ⴼⵉⵏⵜⵛⵉ** ⵓⵔ ⵖⵓⵔⵙ ⴽⵔⴰ ⵏ ⵓⵙⵍⵎⴷ ⴰⴽⴰⴷⵉⵎⵉ ⴳ ⵜⵓⴷⵔⵜ ⵏⵏⵙ, ⵎⴰⵛⴰ ⴽⵉⴳⴰⵏ ⵏ ⵉⵎⵣⵔⴰⵢⵏ ⴷ ⵉⵎⵔⵣⵓⵜⵏ ⵥⵕⴰⵏ ⴳⵉⵙ ⴰⵎⴷⵢⴰ ⴰⵏⴰⴼⵍⵍⴰ ⵏ ⵓⵙⵏⴼⵍⵓⵍ ⵏⵏⴰ ⵉⵙⵙⵎⵔⴰⵙ ⴳ ⴽⵔⴰⵢⴳⴰⵜ ⵉⴳⵔ ⴳ ⵉⴳⵔⴰⵏ ⵏⵏⴰ ⵙ ⵉⵇⵇⵏ, ⵉⴳ ⵓⵍⴰ ⴰⵎⴷⵢⴰ ⵏ "ⵓⵔⴳⴰⵣ ⵏ ⵜⵙⵓⵜⴰ ⵏ ⵜⵏⴽⵔⴰ" ⵙ ⵓⵙⵉⵔⵎ ⵏⵏⵙ ⵉⵎⵇⵇⵓⵔⵏ ⴷ ⵓⵙⵡⵉⵏⴳⵎ ⵏⵏⵙ ⵉⵖⵓⴷⴰⵏ ⴰⵡⴷ ⴷ ⵓⵙⵏⴼⵍⵓⵍ ⵏⵏⴰ ⴷ ⵉⴼⵍ ⴳ ⵉⴳⵔⴰⵏ ⴰⴽⴽⵯ ⵏⵏⴰ ⴳ ⵉⵙⵡⵓⵔⵉ. ⵉⵜⵜⵓⵙⵙⴰⵏ ⵎⴰ ⵙ ⵉⴳⴰ ⵢⴰⵏ ⵙⴳ ⵎⴷⴷⵏ ⵏⵏⴰ ⵉⵟⵟⴰⴼⵏ ⵜⵉⵖⵓⵔⵉⵡⵉⵏ ⴷ ⵓⵙⵙⵔⴼⵓ ⵉⴼⵓⵍⴽⵉⵏ ⴳ ⵓⵎⵣⵔⵓⵢ ⵏ ⵓⵎⴰⴹⴰⵍ. ⵜⵏⵏⴰ ⵜⵎⵣⵔⴰⵢⵜ ⵏ ⵜⵥⵓⵕⵉ ⵀⵉⵍⵉⵏ ⴳⴰⵔⴷⵏⵔ ⵎⴰ ⵙ ⵓⵔ ⵜ ⵉⵣⵡⴰⵔ ⴰⵡⴷ ⵢⴰⵏ ⴳ ⵜⵖⵓⵔⵉⵡⵉⵏ ⴷ ⵓⵙⵡⵉⵔ ⵏⵏⴰ ⵉⵍⴽⵎ ⴳ ⵜⵓⴷⵔⵜ ⵏⵏⵙ ⵜⴰⵥⵓⵕⴰⵏⵜ ⴷ ⵜⵓⴷⵔⵜ ⴰⴽⴽⵯ ⵏⵏⵙ ⵜⴰⵣⵣⵓⵍⴰⵏⵜ, "ⴰⵙⵡⵉⵏⴳⵎ ⴷ ⵜⵏⵉⵎⴰⵏⵜ ⴷ ⵓⵏⵍⵍⵉ ⵏⵏⵙ ⵓⵔ ⵉⵎⵎⵔⵡⴰⵙ ⵓⵍⴰ ⵉⵎⵛⴰⵛⴽⴰ ⴷ ⵡⵉⵏ ⴽⵔⴰ ⵏ ⵓⴼⴳⴰⵏ ⴰⴳⴰⵎⴰⵏ ⵢⴰⴹⵏ". ⵥⵕⴰⵏ ⵉⵎⵔⵣⵓⵜⵏ ⵎⴰ ⵙ ⴷ ⵜⴰⵏⵏⴰⵢⵜ ⵏ **ⴷⴰ ⴼⵉⵏⵜⵛⵉ** ⵉ ⵓⵎⴰⴹⴰⵍ ⵜⴱⴷⴷ ⵅⴼ ⵓⵙⵓⵔⵙ ⵏ ⵓⵎⵏⵜⵉⵢ ⵉⵙⵙⵓⵙⴷⵏ.

ⵜⵉⵙⵏⴼⵍⵓⵍⵉⵏ ⵜⵉⵎⴰⵙⵙⴰⵏⵉⵏ ⵏ **ⴷⴰ ⴼⵉⵏⵜⵛⵉ** ⵜⵜⵓⵙⵎⵖⵓⵔⵏⵜ ⴱⴰⵀⵔⴰ. ⵉⴳⴰ ⴳ ⵜⵓⴷⵔⵜ ⵏⵏⵙ ⵜⵉⵡⵏⵏⴰⵖⵉⵏ ⵏ ⵉⵎⴰⵙⵙⵉⵏ ⵉⵎⴰⵢⵏⵓⵜⵏ ⴰⵎ ⵜⵉⵎⵉⵙⵙⵜ ⵏ ⵓⵙⴰⵢⵍⴰⵍ ⴷ ⵉⵎⵏⵖⵉ, ⵓⵎⵔⴰⵔⴰ ⵏ ⵜⵥⴹⴰⵕⵜ ⵏ ⵜⴰⴼⵓⴽⵜ, ⵜⵉⵎⵉⵙⵙⵜ ⵏ ⵓⵙⵉⴹⵏ ⴷ ⵜⵙⵓⵜⵍⵜ ⵜⵓⴷⵎⴰⵡⵜ ⵉ ⵉⵎⵓⴷⴰⵔ. ⵎⴰⵛⴰ ⵓⵔ ⵉⵜⵜⵓⵚⴽⴰ ⵣⴳ ⵜⵙⵏⴼⵍⵓⵍⵉⵏ ⴰⴷ ⴳ ⵓⵣⵎⵣ ⵏⵏⵙ ⵖⴰⵙ ⵢⴰⵏ ⵓⵖⵣⴷⵉⵙ ⵉⵎⵥⵥⵉⵏ, ⵎⴰⵛⴰ ⴰⵙⵓⵏⵖ ⵏ ⵓⵎⴰⵜⴰ ⵏⵏⵙⵏ ⵓⵔ ⵉⵍⵍⵉ ⴰⴷ ⵢⵉⵍⵉ ⴳ ⵓⵣⵓⵣ ⴰⵏⵏ, ⴰⵛⴽⵓ ⵜⴰⵎⵏⵜⵉⵍⵜ ⵜⴰⵎⴰⵙⵙⴰⵏⵜ ⴳ ⵜⵏⵓⴼⵍⴰ ⵏ ⵉⵎⵓⵙⵙⴰⵏ ⵙⵓⵍ ⵜⴳⴰ ⵜⴰⵙⵣⵡⴰⵔⵜ. ⵎⴰⵛⴰ ⵢⴰⵏ ⵓⴳⵣⵣⵓⵎ ⵉⵎⵥⵥⵉⵏ ⵏ ⵜⵙⵏⴼⵍⵓⵍⵉⵏ ⵜⵉⴼⵙⵙⵓⵙⵉⵏ ⵏ ⴷⴰ ⴼⵉⵏⵜⵛⵉ ⵜⴻⵜⵜⵥⵕⴰⵏⵜ ⵙⴳ ⵉⵙⵓⴽⴰⵏ ⴳ ⵜⵙⵓⵜⴰ ⵏ ⵜⵏⴽⵔⴰ, ⵓⵎⵥⵏⵜ ⵜⵢⴰⴼⵓⵜⵉⵏ ⵏⵏⵙⵏⵜ ⵢⴰⵏ ⵡⴰⴷⴷⵓⵔ ⵉⵎⵇⵇⵓⵔⵏ, ⴰⵎ ⵡⴰⵥⵥⵓ ⵉⵜⵜⵓⵙⵏⵓⴱⴳⵏ ⴷ ⵜⵎⴰⵙⵉⵏⵜ ⵏⵏⴰ ⵉⵙⴽⴰⵔⵏ ⴰⵔⵎ ⵏ ⵓⵣⵣⵓⴳ (ⵉ ⵜⵥⴹⴰⵕⵜ ⵏ ⵓⵥⵥⵓ ⵏ ⵉⵣⴷⴰⵢⵏ). ⵉⵍⴰ ⴰⵙ ⵓⵍⴰ ⴰⵙⵏⴼⵍⵓⵍ ⵏ ⵜⴰⵔⴰⵏⵥⴰⵕ ⵏ ⵓⵔⵔⵓⵃ ⵏⵉⵖ ⵜⴰⵎⵔⵔⵓⵃⵜ, ⵜⴰⴼⵔⴼⴰⵔⵜ (ⴰⵀⵉⵍⵉⴽⵓⴱⵜⵔ) ⴷ ⵜⵓⴳⵜⵜ ⵏ ⵉⵎⴰⵙⵙⵏ ⵏ ⵉⵎⵏⵖⵉ. ⴷ ⵉⵍⴰ ⵓⵍⴰ ⵜⵉⵡⴰⴼⵉⵜⵉⵏ ⵎⵇⵇⵓⵔⵏⵉⵏ ⴳ ⵜⵓⵙⵙⵏⴰ ⵓⵜⵡⴰⵍ, ⵜⴰⵊⵢⵓⵍⵓⵊⵉⵜ ⴷ ⵜⵉⵙⵏⵉⵥⵕⵉⵜⵉⵏ. ⵎⴰⵛⴰ ⵜⵉⵡⴰⴼⵉⵜⵉⵏ ⴰⴷ ⵓⵔ ⴰⵙⵏ ⵉⵍⵍⵉ ⵢⴰⵏ ⵓⵙⵉⴷⴼ ⵉⵎⵇⵇⵓⵔⵏ ⴳ ⵓⵙⵏⴼⵍⵓⵍ ⵏ ⵜⵓⵙⵙⵏⴰ, ⴰⵛⴽⵓ ⵓⵔ ⵢⴰⴷⵍⵍⵉ ⵜⵜⵓⴼⵙⴰⵔⵏⵜ.

## ⵜⵓⴷⵔⵜ ⵏⵏⵙ

**ⵍⵢⵓⵏⴰⵔⴷⵓ'' ⵉⴳⴰ ⵉⵡⵉⵙ ⵏ ⵢⴰⵏ ⵓⵎⴰⵔⴰ ⵏ ⵓⵙⵍⴳⵏ ⵉⵙⵎ ⵏⵏⵙ ⴱⵢⵢⵉⵔⵓ ⴷⴰ ⴼⵉⵏⵜⵛⵉ ⴷ ⵢⴰⵜ ⵜⵎⵟⵟⵓⴹⵜ  ⵜⴰⵎⴽⵔⴰⵣⵜ ⵉⵙⵎ ⵏⵏⵙ ⴽⴰⵜⵔⵉⵏⴰ. ⵉⵍⵓⵍ ⴳ ⵜⵖⵔⵎⵜ ⵏ [[ⴼⵉⵏⵜⵛⵉ (ⵜⵉⵖⵔⵎⵜ)|ⴼⵉⵏⵜⵛⵉ]] ⴳ [[ⵜⵙⴳⴰ ⵏ ⴼⵍⵓⵔⴰⵏⵙⴰ|ⵜⵙⴳⴰ ⵏ ⴼⵍⵓⵔⴰⵏⵙⴰ]]. ⵉⵖⵔⴰ ⵍⵢⵓⵏⴰⵔⴷⵓ ⴳ ⵜⵙⵏⵓⵔⴰⵢⵜ ⵏ ⵜⵥⵓⵕⵉⵡⵉⵏ ⵜⴰⵟⴰⵍⵢⴰⵏⵜ ⴳ [[ⴼⵍⵓⵔⴰⵏⵙⴰ]] [[ⴰⵏⴷⵔⵢⴰ ⴷⵉⵍ ⴼⵉⵔⵔⵓⴽⵢⵓ]]. ⵉⵙⵙⵏⵜⵉ ⵜⵓⴷⵔⵜ ⵏⵏⵙ ⵜⴰⵣⵣⵓⵍⴰⵏⵜ ⵙⴳ ⵓⵎⵙⵡⵓⵔⵉ ⵏⵏⵙ ⴰⴽⴷ ⵓⵏⵎⵖⵓⵔ [[ⵍⵓⴷⵓⴼⵉⴽⵓ ⵙⴼⵓⵔⵣⴰ]] ⴳ [[ⵎⵉⵍⴰⵏⵓ]]. ⴷ ⵉⵙⵡⵓⵔⵉ ⵓⵍⴰ ⴳ [[ⵔⵓⵎⴰ]] ⴷ [[ⴱⵓⵍⵓⵏⵢⴰ]] ⴷ [[ⴼⵉⵏⵉⵣⵢⴰ]]. ⴷ ⵉⴷⴷⵔ ⵉⵙⴳⴳⵯⴰⵙⵏ ⵏⵏⵙ ⵉⵎⴳⴳⵓⵔⴰ ⴳ ⵢⴰⵜ ⵜⴰⴷⴷⴰⵔⵜ ⴳ [[ⴼⵕⴰⵏⵚⴰ]] ⵏⵏⴰ ⴰⵙ ⵉⴼⴽⴰ  ⵓⴳⵍⵍⵉⴷ [[ⴼⵕⵓⵏⵙⵡⴰ ⴰⵎⵣⵡⴰⵔⵓ]].

===ⵜⴰⵎⵥⵉⵢⵜ ⴷ ⵜⵎⵖⵓⵔⵜ  ⵏⵏⵙ===

[[ⴰⴼⴰⵢⵍⵓ:Geburtshaus von Leonardo da Vinci in Vinci (Toskana).jpg|thumb|ⵉⵣⵣⵔⵉ **ⴷⴰ ⴼⵉⵏⵜⵛⵉ** ⵜⴰⵎⵥⵉⵢⵜ ⵏⵏⵙ ⴳ ⵜⴳⵎⵎⵉ ⴰⴷ, ⵏⵏⴰ ⵉⵍⵍⴰⵏ ⴳ ⵜⵖⵔⵎⵜ ⵏ ⴼⵉⵏⵜⵛⵉ ⵜⴰⵟⴰⵍⵢⴰⵏⵜ]]

ⵉⵍⵓⵍ ⵍⵢⵓⵏⴰⵔⴷⵓ ⴳ [[14 ⵉⴱⵔⵉⵔ|14]]  ⵏⵉⵖ [[15 ⵉⴱⵔⵉⵔ]] [[1452]] ⴳ [[ⵜⵉⵖⵔⵎⵜ ⵏ ⴼⵉⵏⵜⵛⵉ|ⵜⵖⵔⵎⵜ ⵏ ⴼⵉⵏⵜⵛⵉ]] ⵉⵍⵍⴰⵏ ⴳ ⵉⴷⵔⴰⵔⵏ ⵏ ⵜⵙⴳⴰ ⵏ ⵜⵓⵙⴽⴰⵏⴰ. ⵜⴳⴰ ⵢⴰⵜ ⵜⵖⵔⵎⵜ ⵏⵏ ⵉⵍⵍⴰⵏ ⵅⴼ ⵜⴰⵙⵉⵍⵜ ⵏ ⵡⴰⵙⵉⴼ ⵏ ⴰⵔⵏⵓ (ⵉⴳⴰ ⵓⵍⴰ ⴷ ⴰⵙⵉⴼ ⵉⵣⵔⵉⵏ ⴳ ⴼⵍⵓⵔⴰⵏⵙⴰ). ⵜⵍⵍⴰ ⵜⵙⴳⴰ ⵏ ⵜⵓⵙⴽⴰⵏⴰ ⴳ ⵜⴳⴷⵓⴷⴰ ⵏ ⴼⵍⵓⵔⴰⵏⵙⴰ ⵉⵜⵜⵓⵙⵏⴱⴹⵏ ⵙⴳ ⵜⵡⵊⴰ ⵏ ⵎⵉⴷⵉⵜⵛⵉ.

ⵢⵓⵙ ⴷ ⵓⵍⴰⵍ ⵏ ⵍⵢⵓⵏⴰⵔⴷⵓ ⵙⴳ ⵢⴰⵏ ⵓⵙⵎⵓⵏ ⵓⵔ ⵉⵣⴷⵉⵏ ⵙ ⵓⵣⵔⴼ ⴳⵔ ⵢⴰⵏ ⵓⵎⴰⵔⴰ ⴱⴰⵀⵔⴰ ⵉⵙⵓⴳⵔⵏ ⵏ ⵓⵙⵍⴳⵏ ⵙⴳ [[ⴼⵍⵓⵔⴰⵏⵙⴰ]] ⵉⵙⵎ ⵏⵏⵙ ⵎⴰⵙⵙ ⴱⵢⵢⵉⵔⵓ ⴼⵔⵓⵣⵉⵏⵓ ⴷⵉ ⴰⵏⵟⵓⵏⵢⵓ ⴷⴰ ⴼⵉⵏⵜⵛⵉ ⴷ ⵢⴰⵜ ⵜⵎⴽⵔⴰⵣⵜ ⵉⵙⵎ ⵏⵏⵙ ⴽⴰⵜⵔⵉⵏⴰ. ⵖⴰⵍⵏ ⵉⵎⵣⵔⴰⵢⵏ ⵉⵣⵔⵉⵏ ⵎⴰ ⵙ ⵉⵙⵎ ⵏⵏⵙ ⵉⴳⴰ ⵜ ⴽⴰⵜⵔⵉⵏⴰ ⴱⵓⵜⵉ ⴷⵉⵍ ⴼⴰⴽⴰ, ⵎⴰⵛⴰ ⵢⵓⴼⴰ ⵓⵎⵣⵔⴰⵢ ⴰⴱⵔⵉⵟⴰⵏⵉ ⵎⴰⵔⵜⵉⵏ ⴽⵉⵎⴱ ⵎⴰ ⵙ ⵉⵙⵎ ⵏⵏⵙ ⵉⴳⴰ ⵜ ⴽⴰⵜⵔⵉⵏⴰ ⵎⵢⵓ ⵍⵉⴱⵉ. ⵙⵙⵓⵜⵍⵏ ⵉⵎⵔⵣⵓⵜⵏ ⴰⴷ ⵙⵙⵏⵏ ⵉⵥⵓⵕⴰⵏ ⵏ ⵉⵏⵏⴰⵙ ⵏ ⵍⵢⵓⵏⴰⵔⴷⵓ, ⵜⵉⴽⴽⵍⵜ ⴰⵔ ⵜⵜⵉⵏⵉⵏ ⵎⴰ ⵙ ⵜⴳⴰ ⵣⴳ ⵢⴰⵜ ⵜⵎⴰⵣⵉⵔⵜ ⵜⴰⴱⵕⵕⴰⵏⵉⵜ, ⵜⵉⴽⴽⵍⵜ ⵢⴰⴹⵏ ⴰⵔ ⵜⵜⵉⵏⵉⵏ ⵎⴰ ⵙ ⵜⴳⴰ ⵢⴰⵜ ⵜⵔⴱⴰⵜ ⵜⴰⵎⵥⵍⵓⴹⵜ ⵙⴳ [[ⵜⴰⴳⵍⴷⵉⵜ ⵉⵎⵓⵏⵏ|ⴱⵔⵉⵟⴰⵏⵢⴰ]].

ⴷ ⵓⵔ ⵉⵍⵍⵉ ⴷⴰⵔ **ⵍⵢⵓⵏⴰⵔⴷⵓ*' ⵉⵙⵎ ⵏ ⵜⵡⵊⴰ ⵙ ⵓⵏⴰⵎⴽ ⴰⵎⴰⵢⵏⵓ ⵏ ⵜⴳⵓⵔⵉ, ⴷ ⵓⵏⴰⵎⴽ  ⵏ ⵜⴳⵓⵔⵉ "ⴷⴰ ⴼⵉⵏⵜⵛⵉ" ⴰⵔ ⵜⵎⵎⴰⵍ ⵎⴰ ⵙ ⵉⴳⴰ ⵙⴳ [[ⵜⵉⵖⵔⵎⵜ ⵏ ⴼⵉⵏⵜⵛⵉ|ⵜⵖⵔⵎⵜ ⵏ ⴼⵉⵏⵜⵛⵉ]]. ⵉⴳⴰ ⵢⵉⵙⵎ ⵏⵏⵙ ⵉⵎⵉⴷⵉ ⴳ ⵡⴰⵙⵙ ⵏ ⵜⵍⴰⵍⵉⵜ ⵍⵢⵓⵏⴰⵔⴷⵓ ⴷⵉ ⵙⵉⵔ ⴱⵢⵢⵉⵔⵓ ⴷⴰ ⴼⵉⵏⵜⵛⵉ (ⵙ [[ⵜⵓⵜⵍⴰⵢⵜ ⵜⴰⵟⴰⵍⵢⴰⵏⵉⵜ|ⵜⵟⴰⵍⵢⴰⵏⵉⵜ]]: *Lionardo di ser Piero da Vinci''), ⵙ ⵓⵏⴰⵎⴽ ⵏ  "ⵍⵢⵓⵏⴰⵔⴷⵓ ⵎⵎⵉⵙ ⵏ ⵎⴰⵙⵙ ⴱⵢⵢⵉⵔⵓ ⵙⴳ ⵜⵖⵔⵎⵜ ⵏ ⴼⵉⵏⵜⵛⵉ."

## ⵉⵙⴰⵖⵓⵍⵏ